**Likumprojekta**

**„Grozījumi Valsts probācijas dienesta likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likumprojekts „Grozījumi Valsts probācijas dienesta likumā” (turpmāk – likumprojekts) izstrādāts, lai nodrošinātu ar Ministru kabineta 2009.gada 9.janvāra rīkojumu Nr.6 (prot. Nr. 1, 32.§) apstiprinātās Kriminālsodu politika koncepcijas (turpmāk – koncepcija) kopsavilkuma 2.sadaļā ietvertā risinājuma par kriminālsoda – policijas kontrole – aizstāšanu ar jaunu kriminālsodu – probācijas uzraudzība izpildi.  |
|  2. | Pašreizējā situācija un problēmas | Koncepcijas sadaļā 1.1. „Kriminālsodi” secināts, ka policijas kontrolei ir svarīga nozīme speciālās noziedzīgu nodarījumu prevencijas nodrošināšanā. Šā soda piemērošana sekmē personas reintegrāciju sabiedrībā un garantē, ka intensīva personas uzvedības uzraudzība, kas tika īstenota brīvības atņemšanas vietā, pilnīgi neizbeigsies tajā dienā, kad personu atbrīvos no cietuma.Vienlaikus koncepcijā secināts, ka policijas kontroles izpilde īsti neatbilst Valsts policijas uzdevumiem. Sabiedriskās drošības labā policijai jāveic profilakses darbs, tomēr uzraudzība pār cilvēkiem, kuri izcietuši brīvības atņemšanas sodu, lielākā mērā atbilst nevis Valsts policijas, bet gan Valsts probācijas dienesta (turpmāk – VPD) kompetencei. Pēc VPD izveidošanas tas pārņēma un sekmīgi nodrošina nosacīti notiesāto personu, pirms termiņa nosacīti atbrīvoto personu, kā arī personu, kuras izcieš piespiedu darbu, uzraudzību. Arī par tāda soda izpildi, ko piemēro, lai uzraudzītu no brīvības atņemšanas vietām atbrīvoto personu uzvedību, būtu jāatbild VPD. Tas ļautu atbrīvot Valsts policiju no kriminālsoda izpildes funkciju veikšanas (1), nodot kriminālsoda izpildes funkcijas VPD (2), efektīvāk izmantot VPD kapacitāti, metodes un pieredzi darbā ar sodītām personām (3), sekmēt šā soda transformāciju no „kontroles pār ierobežojumu ievērošanu” uz „personas uzvedības uzraudzību un palīdzības sniegšanu” (4).Koncepcija paredz izslēgt no kriminālsodu sistēmas kriminālsodu – policijas kontrole, aizstājot to ar jaunu kriminālsodu – probācijas uzraudzība Ievērojot to, ka probācijas uzraudzības kā jauna kriminālsoda ieviešanai būs nepieciešams pārejas periods, koncepcija paredz, ka policijas kontroles aizstāšana ar probācijas uzraudzību var notikt ne agrāk kā 2015.gadā. Vienlaikus 2009.gada jūlijā VPD uzsāka Norvēģijas valdības divpusējā finanšu instrumenta līdzfinansētā projekta LV0068 ,,Par dzimumnoziegumiem notiesāto personu uzvedības korekcijas sistēmas attīstīšana Latvijā”(turpmāk – Projekts)īstenošanu. Projektu īstenošanu paredzēts pabeigt 2011.gada aprīlī. Projekta ietvaros tiek veikta 60 VPD darbinieku apmācība par speciāli dzimumnoziedzniekiem domātā recidīva novērtēšanas instrumenta izmantošanu un tam sekojoša 16 darbinieku (no minētajiem 60) apmācība darbam ar specializētu terapeitisku programmu darbam ar dzimumnoziedzniekiem, kuri atrodas sabiedrībā. Rezultātā VPD ir speciāli apmācīti darbinieki, bet VPD nav pieejas klientiem, kuriem būtu piemērojamas VPD programmas līdz 2015.gadam, kad saskaņā ar koncepciju ir paredzēta kriminālsoda – policijas kontrole – aizstāšana ar jaunu kriminālsodu – probācijas uzraudzība. Bez tam attiecībā uz dzimimnoziedzniekiem, kas izcieš brīvības atņemšanas sodu, VPD nevar realizēt probācijas programmu, kas paredzēta darbam ar dzimumnoziedzniekiem cietumā, jo, ievērojot budžeta taupības nolūkus, VPD likuma pārejas noteikumu 5.punkts paredz, ka probācijas programmas ieslodzījuma vietās VPD neīsteno līdz 2012.gada 31.decembrim. Tāpēc pārejas noteikumu 5.punktā nepieciešams noteikt izņēmumu, lai dzimumnoziedzniekus, kas izcieš brīvības atņemšanas sodu, būtu iespējams iesaistīt probācijas programmās, sākot ar 2011.gada 1.jūliju. |
|  3. | Saistītie politikas ietekmes novērtējumi un pētījumi | Noteikumu projekts šo jomu neskar. |
|  4. | Tiesiskā regulējuma mērķis un būtība | Lai nodrošinātu plašākas iespējas individualizēt piemērojamo krimināltiesisko represiju, efektīvāk ietekmēt sodītās personas un atturētu viņas no jaunu noziedzīgu nodarījumu izdarīšanas, likumprojekts paredz papildināt VPD funkcijas ar jaunu funkciju, proti, ar papildsodu probācijas uzraudzība notiesāto personu uzraudzību.Likumprojekta satur deleģējumu Ministru kabinetam noteikt kārtību, kādā VPD nodrošinās papildsoda - probācijas uzraudzība - izpildi.Likumprojekts precizē VPD ierēdņu tiesību apjomu, kas attiecās tieši uz jaunas funkcijas īstenošanu.Vienlaikus likumprojekts paredz grozījumus VPD likuma pārejas noteikumos, nosakot to 5.punktā izņēmumu attiecībā uz probācijas programmu īstenošanu ieslodzījuma vietās dzimumnoziedzniekiem.Ievērojot minēto, lai nodrošinātu koncepcijas risinājuma, kas paredz kriminālsoda – policijas kontrole – aizstāšanu ar jaunu kriminālsodu – probācijas uzraudzība, īstenošanu un nodrošinātu savlaicīgu probācijas uzraudzības īstenošanu attiecībā uz dzimumnoziedzniekiem, kā arī, lai nodrošinātu sociālās uzvedības korekcijas darba pēctecību (darbs cietumā – darba pēc cietuma), likumprojektā ietverti šādi grozījumi:Likumprojekta 1. pants paredz paplašināt jēdziena ,,probācijas klients” definējumu, izdarot grozījumus Valsts probācijas dienesta likuma 1.panta 5.punktā, iekļaujot tajā personas, kurām būs piespriests papildsods – probācijas uzraudzība.Likumprojekta 2. pants paredz papildināt VPD funkciju apjomu ar jaunu funkciju, proti, papildsoda - probācijas uzraudzība – izpildes nodrošināšanu, papildinot Valsts probācijas dienesta likuma 6.pantu ar 9.punktu.Likumprojekta 3. pants paredz papildināt Valsts probācijas dienesta likumu ar 11.1 pantu, iekļaujot deleģējumu Ministru kabinetam noteikt kārtību, kādā VPD nodrošinās papildsoda - probācijas uzraudzība - izpildi.Likumprojekta 4. pants paredz papildināt Valsts probācijas dienesta likuma 25.pantu ar 2.1 daļu, nosakot VPD amatpersonām līdzīgu tiesību apjomu tām, kas VPD amatpersonām ir, uzraugot nosacīti notiesātās un nosacīti pirmstermiņa atbrīvotās personas, kā arī paredz tiesības noteikt ar probācijas uzraudzību notiesātajam pienākumus un kontrolēt to izpildi.Likumprojekta 5. pants paredz izdarīt grozījumus Valsts probācijas dienesta likuma parejas noteikumu 5.punktā, tādējādi radot iespēju VPD iesaistīties par dzimumnoziegumiem notiesāto personu sociālās uzvedības korekcijā un probācijas programmu īstenošanā šiem notiesātajiem jau ar 2011.gada 1.jūliju, nevis ar 2013.gada 1.janvāri.Likumprojekta spēkā stāšanās datums noteikts 2011.gada 1.jūlijs. |
|  5. | Projekta izstrādē iesaistītās institūcijas | Likumprojekta izstrādē tika iesaistīti ar tieslietu ministra 2009. gada 19. februāra rīkojumu Nr.1-1/50 izveidotās koncepcijas īstenošanas darba grupas pārstāvji no Ģenerālprokuratūras, Iekšlietu ministrijas, Valsts policijas, Sabiedriskās politikas centra PROVIDUS, Valsts probācijas dienesta, Ieslodzījuma vietu pārvaldes.  |
|  6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
|  7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Aizstājot kriminālsodu – policijas kontrole ar jaunu kriminālsodu – probācijas uzraudzība, tiks nodrošinātas plašākas iespējas individualizēt piemērojamo krimināltiesisko represiju, efektīvāk ietekmēt sodītās personas un atturētu viņas no jaunu noziedzīgu nodarījumu izdarīšanas.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Ieviešot kriminālsodu – probācijas uzraudzība, tiks samazināts noziedzīgu nodarījumu recidīvs, tādējādi palielinot sabiedrības drošību, jo īpaši attiecībā pret dzimumnoziedzniekiem. |
|  3. | Tiesiskā regulējuma finansiālā ietekme | Lai nodrošinātu kriminālsoda – probācijas uzraudzība izpildi VPD būs nepieciešams papildu finansējums no valsts budžeta, ievērojot, ka probācijas uzraudzības saturs ir daudz plašāks par policijas kontroles saturu, un tā realizēšanai VPD nepieciešams papildus personāls un citi resursi. Vienlaikus tiks ietaupīti Valsts policijas resursi, kurus tā pašreiz izlieto kriminālsoda - policijas kontrole izpildes nodrošināšanai. |
|  4. | Tiesiskā regulējuma nefinansiālā ietekme |  Paredzot KL iespēju piemērot dzimumnoziedzniekiem papildsodu - probācijas uzraudzība, sākot no 2011.gada 1.jūlija, VPD speciālistiem, kuri ir īpaši sagatavoti darbam ar dzimumnoziedzniekiem, tiks radīta iespēja praksē piemērot savas zināšanas un iemaņas, šādi rūpējoties par sabiedrības drošību un mazinot dzimumnoziegumu recidīva gadījumus.  |
|  5. |  Administratīvās procedūras raksturojums | Noteikumu projekts šo jomu neskar. |
|  6. |  Administratīvo izmaksu monetārs novērtējums | Noteikumu projekts šo jomu neskar. |
|  7. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2010 gads** | Turpmākie trīs gadi (tūkst. latu) |
| **2011** | **2012** | **2013** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
|  1.  | Budžeta ieņēmumi | 0 | 0 | 0 | 0 | 0 |
|  1.1.  | valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2.  | valsts speciālais budžets | 0 | 0 | 0 | 0 | 0 |
|  1.3.  | pašvaldību budžets | 0 | 0 | 0 | 0 | 0 |
| 2.  | Budžeta izdevumi | 0 | 0 | 7,6 | 15,3 | 15,3 |
|  2.1 | . valsts pamatbudžets | 0 | 0 | 7,6 | 15,3 | 15,3 |
|  2.2.  | valsts speciālais budžets | 0 | 0 | 0 | 0 | 0 |
|  2.3.  | pašvaldību budžets | 0 | 0 | 0 | 0 | 0 |
|  3.  | Finansiālā ietekme: | 0 | 0 | - 7,6 | - 15,3 | - 15,3 |
|  3.1.  | valsts pamatbudžets | 0 | 0 | - 7,6 | - 15,3 | - 15,3 |
|  3.2.  | speciālais budžets | 0 | 0 | 0 | 0 | 0 |
|  3.3.  | pašvaldību budžets | 0 | 0 | 0 | 0 | 0 |
|  4.  | Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi)**(*Izdevumi tiks segti, pārdalot finansējumu TM budžeta programmu ietvaros*)** | X | 0 | 7,6 | 15,3 | 15,3 |
|  5.  | Precizēta finansiālā ietekme | X | 0 | 0 | 0 | 0 |
|  5.1.  | valsts pamatbudžets | 0 | 0 | 0 |
|  5.2.  | speciālais budžets | 0 | 0 | 0 |
|  5.3.  | pašvaldību budžets | 0 | 0 | 0 |
|  6.  | Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts probācijas dienestam nepieciešamo papildus finanšu līdzekļu apjoms 2011.gadam un turpmākajiem gadiem saistībā ar probācijas programmu vadīšanu cietumos personām, kuras notiesātas par noziedzīgiem nodarījumiem pret tikumību un dzimumneaizskaramību.Sākot ar 2011.gada 1.jūliju Valsts probācijas dienestam ir nepieciešami papildus 2 darbinieki.**Nepieciešamie finanšu līdzekļi 2 darbinieku atalgošanai 2011.gadā 7630 Ls t.sk:****Atalgojums 6149 Ls**:Teritoriālās struktūrvienības vecākais referents (2 amata vietas, 35.saime, II līmenis, 9. mēnešalgu grupa, 4.kvalifikācijas pakāpe 611 × 80% = 488 Ls)488 Ls x 2 a.v. x 6 mēn. = 5856 LsPiemaksa teritoriālās struktūrvienības vecākajiem referentiem 488 Ls x 5% x 2 a.v. x 6 mēn. = 293 Ls**Darba devēja valsts sociālās apdrošināšanas obligātās iemaksas 1481 Ls:**6149 Ls x 24,09% = 1481 Ls **Nepieciešamie finanšu līdzekļi 2 darbinieku atalgošanai 2012.gadā un turpmāk 15260 Ls t.sk:****Atalgojums 12298 Ls**:Teritoriālās struktūrvienības vecākais referents (2 amata vietas, 35.saime, II līmenis, 9. mēnešalgu grupa, 4.kvalifikācijas pakāpe 611 × 80% = 488 Ls)488 Ls x 2 a.v. x 12 mēn. = 11712 LsPiemaksa teritoriālās struktūrvienības vecākajiem referentiem 488 Ls x 5% x 2 a.v. x 12 mēn. = 586 Ls**Darba devēja valsts sociālās apdrošināšanas obligātās iemaksas 2962 Ls:**12298 Ls x 24,09% = 2962 Ls  |
|  6.1.  | detalizēts ieņēmumu aprēķins |
|  6.2.  | detalizēts izdevumu aprēķins |
|  7.  | Cita informācija | Funkcijas īstenošana tiks nodrošināta piešķirto valsts budžeta līdzekļu ietvaros. Papildus nepieciešamais finansējums izdevumu segšanai tiks nodrošināts, veicot finansējuma pārdali Tieslietu ministrijas budžeta programmu ietvaros.Līdzekļu aprēķins, kas nepieciešams papildsoda probācijas uzraudzība ieviešanai ir norādīts saistītā likumprojekta ,,Grozījumi Krimināllikumā” sākotnējās ietekmes novērtējuma ziņojuma (anotācijas) III sadaļā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti |  Īstenojot koncepcijā ietverto risinājumu par kriminālsoda – policijas kontrole aizstāšanu ar jaunu kriminālsodu – probācijas uzraudzība, paralēli šim likumprojektam ir sagatavots likumprojekts ,,Grozījumi Krimināllikumā” un likumprojekts „Grozījumi Latvijas Sodu izpildes kodeksā”. |
| 2. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Nav attiecināms. |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Nav attiecināms. |
|  2. |  Sabiedrības līdzdalība projekta izstrādē | Konsultācijas par likumprojekta izstrādāti notikušas ar Sabiedriskās politikas centru PROVIDUS. |
|  3. |  Sabiedrības līdzdalības rezultāti | Sabiedriskās politikas centrs PROVIDUS atbalstīja izstrādāto likumprojekta redakciju. |
|  4. |  Saeimas un ekspertu līdzdalība | Nav attiecināms. |
|  5. |  Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tiesību akta izpilde notiks esošo valsts institūciju ietvaros.  |
| 2. | Projekta izpildes ietekme uz pārvaldes funkcijām  | Nav attiecināms. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek radītas.  |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav attiecināms. |
| 6. | Cita informācija | Nav. |

Tieslietu ministrs A.Štokenbergs

08.03.2011. 09:10

1726

M.Papsujevičs

67021128, mihails.papsujevics@vpd.gov.lv